
_START_ARTICLE_
Rasmus Jønsson
_START_PARAGRAPH_
Rasmus Jønsson (født 29. december 1970) er en dansk journalist, politisk kommentator og ekstern lektor i politisk kommunikation ved Roskilde Universitet. Jønsson er uddannet cand.comm. fra Roskilde Universitet. Han var fra maj 2007 til januar 2008 spindoktor for Ny Alliance, men driver i dag PR-firmaet New Deals sammen med Michael Jeppesen._NEWLINE_Tidligere har Jønsson været gæstevært på radioprogrammet P1 Debat, ligesom han ofte fungerer som politisk kommentator i medierne._NEWLINE_Rasmus Jønsson havde en fremtrædende rolle i Christoffer Guldbrandsens film om Ny Alliance, Dagbog fra Midten.